《齐鼙舞曲三首 其二 圣主曲辞》
隋代·佚名

圣主受天命，应期则虞唐。升旒综万机，端扆驭八方。

盈虚自然数，揖让归圣明。北化陵河塞，南威越沧溟。

广德齐七政，敷教腾三辰。万宇必承庆，百福咸来臻。

圣皇应福始，昌德洞佑先。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。